text: Els alumnes de la classe de català bàsic 1 de Mollet visiten la Biblioteca Can Mulà | L'estat actual de la llengua catalana als diversos territoris on es parla | Consorci per a la Normalització Lingüística - CPNL | Consorci per a la Normalització Lingüística - CPNL
  Els alumnes de la classe de català bàsic 1 de Mollet visiten la Biblioteca Can Mulà
  Dijous 3 de març, a les 16 h, la classe de català del nivell bàsic 1 va continuar a la Biblioteca Can Mulà.
  A les 16 h tenien una visita concertada, aprofitant que al curs s'han treballat alguns dels serveis que hi ha a la nostra ciutat, com és el cas de la Biblioteca. Alguns alumnes ja coneixien aquest servei i en fan ús, però d'altres era el primer cop que hi anaven, potser, també, pel fet de no ser de Mollet.
  L'Hèctor, director de la Biblioteca, va explicar-los les diferents seccions que poden trobar-hi: la secció infantil; la sala d'adults; la zona d'ordinadors; l'espai de revistes i diaris, de música i pel·lícules; la sala d'estudi...) i les activitats i els horaris que ofereixen (Hora del conte, clubs de lectura, horaris d'estudi especials en època d'exàmens, Internet gratuït amb reserva prèvia...).
  En acabar, les persones que no tenien el carnet, se'l van fer. Esperem que el facin servir ben aviat, si encara no ho han fet, que agafin gust per llegir en català i puguin gaudir de tots aquests serveis i activitats que els ofereix la Biblioteca de Mollet.